google/wiki40b huggingface dataset:
श्रीलंका में खेल

श्री लंका में खेल श्रीलंकाई संस्कृति का एक महत्वपूर्ण हिस्सा है। हालांकि खेल मंत्रालय ने वॉलीबॉल को राष्ट्रीय खेल का नाम दिया,  यह क्रिकेट है जो श्रीलंका में सबसे लोकप्रिय खेल है। रग्बी यूनियन भी लोकप्रिय है। अन्य लोकप्रिय खेल जल खेल, बैडमिंटन, एथलेटिक्स, फुटबॉल, बास्केटबाल और टेनिस हैं। श्रीलंका के स्कूल और कॉलेज नियमित रूप से खेल और एथलेटिक्स टीमों को व्यवस्थित करते हैं, जो प्रांतीय और राष्ट्रीय स्तर पर प्रतिस्पर्धा करते हैं| 1990 के दशक में श्रीलंका की राष्ट्रीय क्रिकेट टीम ने 1996 के विश्व कप जीतने के लिए अंडरगॉग स्थिति से बढ़ते हुए काफी सफलता हासिल की।  श्रीलंकाई राष्ट्रीय क्रिकेट टीम 2007 क्रिकेट विश्व कप के फाइनल में पहुंच गई, जहां वे ब्रिजटाउन, बारबाडोस में केंसिंग्टन ओवल में ऑस्ट्रेलिया से हार गए|
श्रीलंका में क्रिकेट सबसे लोकप्रिय खेल है। [4] यह बारह राष्ट्रों में से एक है जो पूर्ण सदस्य हैं और टेस्ट क्रिकेट में भाग लेते हैं और पांच राष्ट्रों में से एक है जिन्होंने क्रिकेट विश्व कप जीता है। क्रिकेट देश में पेशेवर, अर्ध-पेशेवर और मनोरंजक स्तर पर खेला जाता है और आबादी के बड़े अनुपात से अंतरराष्ट्रीय क्रिकेट मैचों को ब्याज के साथ देखा जाता है।

क्रिकेट

क्रिकेट को अंग्रेजों द्वारा द्वीप में लाया गया था और पहली बार 1800 के दशक में खेला गया था। सिलोन में क्रिकेट का सबसे पहला उल्लेख उल्लेख 5 सितंबर 1832 को कोलंबो जर्नल में एक रिपोर्ट थी, जिसने क्रिकेट क्लब के गठन की मांग की थी। कोलंबो क्रिकेट क्लब जल्द ही बनाया गया था और नवंबर 1832 में मैच शुरू हुआ था। तब से, खेल प्रीमियर ट्रॉफी (1938 से शुरू) और प्रीमियर लिमिटेड ओवर्स टूर्नामेंट जैसी प्रमुख घटनाओं के साथ घरेलू रूप से बढ़ गया है।

फुटबॉल

फुटबॉल श्रीलंका में एक लोकप्रिय खेल है, और श्रीलंका के फुटबॉल फेडरेशन द्वारा चलाया जाता है। एसोसिएशन श्रीलंका राष्ट्रीय फुटबॉल टीम के साथ-साथ श्रीलंका फुटबॉल प्रीमियर लीग का प्रबंधन करता है|

नेटबॉल

नेटबॉल पहली बार श्रीलंका में 1921 में खेला गया था। पहला गेम कैंडी हाई स्कूल में सिलोन गर्ल गाइड कंपनी द्वारा खेला गया था। 1927 में, पहली बार सरकारी प्रशिक्षण कॉलेज में नेटबॉल खेला गया था। इससे श्रीलंका के आसपास खेल फैलाने में मदद मिली। 1952 में, श्रीलंकाई क्लब भारतीय क्लब के पक्ष खेल रहे थे। 1956 में, श्रीलंका ने श्रीलंका में ऑस्ट्रेलिया की राष्ट्रीय टीम के खिलाफ अपना पहला अंतरराष्ट्रीय मैच खेला। 1972 में, श्रीलंका के नेटबॉल फेडरेशन का निर्माण किया गया था। 1983 में, श्रीलंका के नेटबॉल फेडरेशन को सरकार ने भंग कर दिया था।

बेसबॉल

बेसबॉल को 1980 के दशक के मध्य में श्रीलंका से पेश किया गया था। अमेरिकी दूतावास ने पूर्व मंत्री माननीय, फेस्तुस परेरा के अनुरोध पर श्रीलंका को खेल पेश किया। खेल के बारे में जानने के लिए चार टीमें बनाई गईं, जो श्रीलंका एयर फोर्स बेसबॉल क्लब, शक्ति बेसबॉल क्लब, गोल्ड फिश बेसबॉल क्लब और रॉयल कॉलेज बेसबॉल क्लब हैं। शुरुआत में अमेरिकी दूतावास के कर्मचारियों ने हेलोॉक पार्क, कोलंबो में स्थानीय टीमों के साथ दोस्ताना बेसबॉल गेम खेले।

बास्केटबाल

बास्केटबॉल को पहली बार 1917 में अमेरिकी वाल्टर कैमक द्वारा श्रीलंका से पेश किया गया था। दस साल बाद 1927 में, आनंद कॉलेज श्रीलंका में बास्केटबाल पेश करने वाला पहला स्कूल था, जिसके कारण अन्य स्कूलों का पालन किया जा सकता था। 1958 में, सिलोन बास्केट बॉल फेडरेशन (सीबीएफ) की स्थापना हुई जिसे 1959 में एफआईबीए में भर्ती कराया गया। श्रीलंका 1962 में एशियाई बास्केटबॉल कन्फेडरेशन (एबीसी) में शामिल हो गया, और तब से अधिकांश एबीसी प्रतियोगिताओं में भाग लिया है।
मिखाइल बाकूनिन

मिखाइल अलेक्जेंद्रोविच बाकूनिन (रूसी: Михаил Александрович Бакунин; IPA: [mʲɪxɐˈil bɐˈkunʲɪn ; १८१४-१८७६) रूसी अराज्यवादी (अराजकतावादी) विचारक था।

परिचय

मिखाइल बाकूनिन की प्रारंभिक शिक्षा संत पीतर्सबर्ग सैनिक विद्यालय में हुई। १८३२ से १८३८ तक वह शाही सेना में रहा। बाद में उसने सेना से त्यागपत्र दे दिया और मास्को तथा बर्लिन विश्वविद्यालयों में दर्शन का अध्ययन किया। १८४३ में वह पेरिस गया; जहाँ उसने पोलैंड के क्रांतिकारियों से संपर्क स्थापित किया। स्विटजरलैंड में भी वह साम्यवादी और समाजवादी आंदोलनों में सक्रिय रहा। १८४७ में ज़ार के आदेश पर रूस न लौटने के कारण राजाज्ञा द्वारा उसकी संपत्ति जब्त कर ली गई। उसी वर्ष उसकी पोलिश और रूसी जनता द्वारा मिलकर रूसी सरकार समाप्त करने की अपील पर ज़ार ने फ्रांस सरकार से बाकूनिन के फ्रांस से निकाल देने की माँग की। अगले दो वर्षों तक वह बर्लिन, प्राग और ड्रेसडेन में क्रांतिकारी आंदोलनों में भाग लेता रहा। इन क्रांतिकारी गतिविधियों के कारण उसे मृत्यदण्ड देने की घोषणा की गई। १८५१ में वह गिरफ्तार करके रूस के हाथों सौंप दिया गया।
ज़ार ने बाद में उसके मृत्युदंड की आजीवन कारावास में परिवर्तित कर दिया और १८५५ में उसे साइबेरिया में नजरबंद किया गया। १८६० में वह एक अमरीकी जहाज द्वारा जापान भाग गया, और वहाँ से अमरीका होते हुए १८६१ में लंदन पहुँचा। मार्क्स और एंजेल्स से मिलकर १८६९ में 'सोशलिस्ट डेमाक्रेटिक एलाएंस' की स्थापना की, बाद में वह संस्था इंटरनेशनल वर्किग मेंस एसोसिएशन में सम्मिलित हो गई। १८७२ में वह अपने अत्यधिक उग्र विचारों के कारण फ़र्स्ट इंटरनेशनल से निकाल दिया गया।
बाकूनिन अपने राजनीतिक दर्शन में पूर्णतया अराज्यवादी था। राज्य का उन्मूलन और व्यक्तिगत स्वतंत्रता उसके समग्र चिंतन के प्रबल पक्ष थे। इटली और स्पेन में उसका मत बहुत फैला। रूस में उसका प्रभाव निहिलिज्म के नाम से प्रसारित हुआ। 'गॉड ऐंड द स्टेट' उसकी महत्वपूर्ण और प्रसिद्ध कृति है। १८७३ में सक्रिय जीवन से संन्यास लेकर वह स्विट्ज़रलैंड चला गया और मृत्युपर्यंत वहीं रहा।
हिचकी

हमें अधिक मिर्च मसालेदार व्यंजन खाने के बाद अथवा हडबडी मे खाना खाने के बाद अचानक ही हिचकी आने लगती है. सामान्य रूप से यह जाना जाता है कि हिचकी आने के पीछे के मूल वजह खुराक के कणो का श्वसन नलिका मे फँस जाना होता है.

परंतु हिचकी आने के पीछे की मूल वजह और भी कुछ होती है. हमारे शरीर में पेट और छाती के बीच में पार्टिशन बनाने के लिए एक उदरपटल होता है. श्वसनक्रिया के दौरान यह उदरपटल महत्वपूर्ण योगदान देता है. साँस लेते समय जब हम हवा खिंचते हैं तब गुंबद के आकार का उदरपटल नीचे की ओर खिंचता है जिससे छाती फूलती है और हवा के लिए जगह बनती है. इसके साथ ही पसलिय
आनेउ

इतिहास

आनेउ का नाम फ़ारसी के 'आब-ए-नौ' (آب نو) का बिगड़ा हुआ रूप है, जिसका अर्थ 'नया पानी (आब)' है। ध्यान दें कि संस्कृत और फ़ारसी दोनों के हिन्द-ईरानी भाषा परिवार की बहनें होने के कारण इस से मिलते-जुलते शब्द संस्कृत में भी मिलते हैं - संस्कृत में 'आप' पानी के लिए एक अन्य शब्द है और 'नव' का मतलब 'नया होता है'। इस शहर में बहुत से पुराने खँडहर मिलते हैं और यहाँ पर ३,००० सालों से मनुष्यों का बसेरा है।
कार्ल फ्रेडरिक गॉस पुरस्कार

गणितीय अनुप्रयोगों के लिए कार्ल फ्रेडरिक गॉस पुरस्कार (अंग्रेज़ी: The Carl Friedrich Gauss Prize for Applications of Mathematics) एक गणितीय सम्मान है जो अंतरराष्ट्रीय गणितीय संघ और जर्मन गणितीय सोसायटी द्वारा "अवशिष्ट गणितीय योगदान जिसके महत्वपूर्ण अनुप्रयोग गणित के बाहर के क्षेत्रों में हों" के लिए दिया जाता है। इसका नामकरण जर्मन गणितज्ञ कार्ल फ्रेडरिक गॉस के सम्मान में किया गया। इसके २००६ के प्रीमियर में यह फैसला लिया गया कि यह सम्मान प्रत्येक चार वर्ष पश्चात गणितज्ञों की अंतर्राष्ट्रीय कांग्रेस (International Congress of Mathematicians या ICM) में प्रदान किया जायेगा।
विशिष्ट ध्यान

उद्देश्य

विशिष्ट ध्यान पत्रिका द्वारा समाज की गंभीर समस्याओं की ओर लोगों का ध्यान आकृष्ट कर उन समस्याओं का सरल एवं व्यावहारिक समाधान खोजने का प्रयास किया जाता है। इस पत्रिका का प्रत्येक अंक एक विषय पर केन्द्रित होता है और उस विषय पर गहन शोध एवं निष्कर्ष प्रस्तुत करता है।
वृत्ताकार कक्षा

खगोलशास्त्र में वृत्ताकार कक्षा (circular orbit) एक ऐसी केप्लर कक्षा होती है जिसकी कक्षीय विकेन्द्रता ठीक शून्य है, यानि पूरी तरह गोलाकार है। दीर्घवृत्त कक्षा इस से भिन्न होती है, क्योंकि उसकी कक्षाएँ दीर्घवृत्त आकार की हो सकती हैं।
फ़ूर्ये श्रेणी

गणित में फूर्ये श्रेणी (Fourier series) एक ऐसी अनन्त श्रेणी है जो f आवृत्ति वाले किसी आवर्ती फलन (periodic function) को f, 2f, 3f, आदि आवृत्तियों वाले ज्या और कोज्या फलनों के योग के रूप में प्रस्तुत करती है। इसका प्रयोगे सबसे पहले जोसेफ फ़ूर्ये (१७६८ - १८३०) ने धातु की प्लेटों में उष्मा प्रवाह एवं तापमान की गणना के लिये किया था। किन्तु बाद में इसका उपयोग अनेकानेक क्षेत्रों में हुआ और यह विश्लेषण का एक क्रान्तिकारी औजार साबित हुआ।
इसकी सहायता से कठिन से कठिन फलन भी ज्या और कोज्या फलनों के योग के रूप में प्रकट किये जाते हैं जिससे इनसे सम्बन्धित गणितीय विश्लेषण अत्यन्त सरल हो जाते हैं।
दुष्यन्त

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
मध्य प्रदेश हिन्दी ग्रन्थ अकादमी

परिचय

क्षेत्रीय भाषाओं के माध्यम से उच्च शिक्षा संस्थानों हेतु पाठ्य सामग्री का निर्माण किये जाने की भारत सरकार, मानव संसाधन मंत्रालय की केन्द्र प्रवर्तित योजनान्तर्गत सरकार द्वारा रियायती दरों पर प्राप्त कागज से मुद्रण तथा प्रकाशन हेतु म.प्र. हिन्दी ग्रन्थ अकादमी की स्थापना जुलाई १९६९ में की गई थी। केन्द्र सरकार ने पॉचवी पंचवर्षीय योजना से अकादमी का अनुदान देने का प्रावधान किया। योजनान्तर्गत इंजीनियरी, चिकित्सा एवं कृषि तथा संदर्भित ग्रन्थ एवं सांस्कृतिक और साहित्यिक तथा सामाजिक पृष्ठभूमि पर आधारित प्राप्त पांडुलिपियों से पाठ्य सामाग्री तैयार करायी जाती है। यह कार्य केन्द्रीय हिन्दी निदेशालय के निर्देशन में किया जाता है।
इस प्रकार की सामग्री का प्रकाशन कराने हेतु एक ओर जहां छात्रों का उत्कृष्ट पाठ्य सामग्री उपलब्ध कराना है वहीं क्षेत्रिय साहित्य तथा स्थानीय प्राप्त सामग्री के आधार पर भुगोल,इतिहास,पुरातत्व से संबंधित अनेक पाठ्य सामग्री तैयार करायी जाती है जिसे छात्र संदर्भ ग्रन्थ के रूप में उपयोग करते है।
मैरी बर्न्स

मैरी बर्न्स (1823(?)-1863) एक आइरिश महिला थी। वह जर्मन दार्शनिक फ्रेडरिक एंगेल्स की जीवनसाथी थीं। सुश्री बर्न्स इंग्लैंड में मैंचेस्टर के सैल्फोर्ड शहर में रहा करती थीं। उनकी और एंगेल्स की पहली मुलाकात संभवत 1843 में उस वक्त हुई थी जब वह विक्टोरिया मिल में काम करने के लिये इंग्लैंड आये हुये थे। बर्न्स एक श्रमिक महिला थीं और उन्होंने एंगेल्स के शोधकार्य में उनकी मदद करने के इरादे से उन्हें सैल्फोर्ड और मैंचेस्टर के सबसे बदहाल इलाकों का दौरा कराया। उन्होंने श्रमिकों के बीच काम करने वाले लोगों से एंगेल्स का परिचय कराया। बर्न्स के सहयोग के बिना एंगेल्स कभी भी कंडीशन ऑफ द वर्किंग क्लास इन इंग्लैंड नामक पुस्तक खत्म नहीं कर पाते।

मैरी बर्न्स एंगेल्स के पिता के स्वामित्व वाली एमर्न और एंगेल्स विक्टोरिया कपडा मिल में काम करती थीं। एंगेल्स जर्मनी के बार्मेन के रहने वाले थे जहां उनके पिता के कपास के कई कारखाने थे। मैरी का जन्म माइकल बर्न्स के घर में हुआ था। उनके पिता मिल में कपडा रंगने का काम करते थे। मैरी की छोटी बहन का नाम लीदिया (1827-1878) था और उनकी एक चचेरी बहन मैरी एलन बर्न्स भी थी। मैरी की मां का 1835 में निधन हो जाने के बाद उनके पिता ने दूसरा विवाह कर लिया और बच्चों ने घर छोड दिया।

मैरी संभवत इस कारखाने में नौ वर्ष की उम्र से काम कर रही थीं लेकिन 1841 के जनगणना रिकार्ड में उन्हें और उनकी बहन को घरेलू नौकर बताया गया है। मैरी और एंगेल्स की मुलाकात 1841 में उस समय हुई जब एंगेल्स पहली बार इंग्लैंड आये थे। इसके बाद दोनों में गहरी मैत्री हो गई जो बर्न्स की 41 वर्ष की उम्र में 07 जनवरी 1863 को निधन हो जाने तक जारी रही। उस समय की परंपराओं में विवाह को एक खास अहमियत हासिल थी लेकिन चूंकि एंगेल्स और बर्न्स विवाह के बंधन को एक बुर्जुवा परंपरा मानते थे इसलिये दोनों ने कभी भी पारंपरिक रूप से विवाह नहीं किया लेकिन जीवनसाथी के तौर पर हमेशा साथ साथ रहे।

मैरी के बारे में अधिक जानकारी उपलब्ध नहीं है। इसका एक कारण यह भी हो सकता है कि एंगेल्स उनके और अपने संबंध को लेकर अधिक बातें सार्वजनिक नहीं करना चाहते हों। मैरी के निधन पर मार्क्स द्वारा एंगेल्स को लिखे गये एक पत्र से ही उनके बारे में पता चलता है। इस पत्र में मार्क्स ने उन्हें एक बेहद अच्छे स्वभाव की महिला बताया था। मार्क्स की बेटी एलेनार द्वारा लिखे गये एक दूसरे खत में उन्होंने मैरी को बेहद खूबसूरत और मजाकिया महिला बताया लेकिन यह भी जिक्र किया कि अपने अंतिम दिनों में वह शराब का बहुत अधिक सेवन करने लगी थीं।
प्लास्टिक सर्जरी

प्लास्टिक सर्जरी (Plastic Surgery) का मतलब है - "शरीर के किसी हिस्से को ठीक करना।" प्लास्टिक सर्जरी (Plastic Surgery) में प्लास्टिक का उपयोग नहीं होता है। सर्जरी के पहले जुड़ा प्लास्टिक ग्रीक शब्द-"प्लास्टिको" से आया है। ग्रीक में "प्लास्टिको" का अर्थ होता है बनाना या तैयार करना। 
प्लास्टिक सर्जरी (Plastic Surgery) में सर्जन शरीर के किसी हिस्से के उत्तकों को लेकर दूसरे हिस्से में जोड़ता है। भारत में सुश्रुत को पहला सर्जन (शल्य चिकित्सक) (Plastic Surgery) माना जाता है। आज से करीब 2500 साल पहले सुश्रुत युद्ध या प्राकृतिक विपदाओं में जिनकी नाक खराब हो जाती थी उन्हें ठीक करने का का plastic sarjari kaha se biksit kya gya air enka mukhya karya kya hai
महाराजा (1998 फ़िल्म)

संक्षेप

अपनी मृत्यु से डरते हुए रणबीर सिंह (सलीम घोष) ने कोहिनूर को जब वह एक बच्चा था मारने का फैसला किया। हालांकि वह किसी तरह बच गया। 20 वर्षों के बाद कोहिनूर (गोविन्दा) राज्य में अपने सही स्थान का दावा करने के लिए लौट आया। उसने पदार्थ और जानवरों पर उन्नत शक्तियां विकसित की हैं, जिसका वह रणबीर और उसके सहयोगियों द्वारा अपहरण की गई अपनी दाई माँ, अमीनाबी (अरुणा ईरानी) को मुक्त करने के लिए उपयोग करता है। कोहिनूर को कई परीक्षणों को पारित करना होगा। उनमें से एक है टेलीविजन संवाददाता शैली माथुर (मनीषा कोइराला) द्वारा फायदा उठाए जाना। वह दावा करती है कि वह उससे प्यार करती है; और भूखे आदम-खोर शेरों से लड़ता है।
विनायक गणेश वज़े कॉलेज ऑफ आर्ट्स, साइंस एंड कॉमर्स

विनायक गणेश वज़े कॉलेज ऑफ आर्ट्स, साइंस एंड कॉमर्स, आमतौर पर केलकर कॉलेज के नाम से विख्यात, मुंबई शहर के मुलुंड पूर्व में स्थित, मुंबई विश्वविद्यालय के सम्बंधित कॉलेज हैं, जो विश्वविद्यालय से स्थायी संबद्धता प्राप्त करनेवाली सबसे कम उम्र वाली कॉलेज होने का दावा करती हैं।
याला प्रान्त

नामोत्पत्ति व मलय नाम

"याला" शब्द मलय भाषा के "जाला" शब्द का थाई भाषा रूप है। इसका अर्थ "जाल" ही होता है। पत्तानी मलय में प्रान्त को "जोलोर" भी कहते हैं।

लोग

याला थाईलैण्ड के उन केवल चार प्रान्तों में से एक है जिसमें मुस्लिम समुदाय बहुसंख्यक है। स्थानीय आबादी ७२% मुस्लिम और अन्य बौद्ध धर्मी है। अधिकांश लोग अपनी मातृभाषा के रूप में पत्तानी मलय भाषा बोलते हैं।
एस-500 मिसाइल प्रणाली

अवलोकन

एस-500 एक नई पीढ़ी की सतह से हवाई मिसाइल प्रणाली है। यह अंतरमहाद्वीपीय बैलिस्टिक मिसाइलों के साथ-साथ हाइपरसोनिक क्रूज मिसाइलों और वायु रक्षा के लिए विमानों को अवरुद्ध और नष्ट करने के लिए डिज़ाइन किया गया है। एंटी बैलिस्टिक मिसाइल (एबीएम) के लिए इसकी सीमा 600 किमी (370 मील) और वायु रक्षा के लिए 400 किमी होगी। एस 500 मिसाइल 5-7 किमी प्रति सेकंड की रफ्तार से उड़ने वाले 10 बैलिस्टिक हाइपरसोनिक लक्ष्यों का पता लगाने और साथ-साथ उन्हे नष्ट करने में सक्षम होगा। इसका हाइपरसोनिक क्रूज मिसाइल के साथ साथ मेक 5 की गति तक उड़ने वाले हवाई वस्तु को नष्ट करने का भी लक्ष्य है। यह मिसाइल 180-200 किमी (110-120 मील) की ऊंचाई वाले वस्तु को ही नष्ट कर सकता है। कुल मिलकर कहे तो यह 3500 किमी (2,200 मील) सीमा वाली लंबी दूरी की मिसाइल को भी नष्ट कर सकता है।
धनन्जय मुद्रिया

धनन्जय मुद्रिया आँध्र प्रदेश के किसी साम्राज्य का सम्राट था। वह तेनाली रामाकृष्णा के द्वारा प्रास्थ हो गया था।

जीवनी

धनन्जय की पत्नी,पुत्र तथा वधु की एक लूट-पाट के दौरान मृत्यु हो गयी थी। वह अपने पौत्र के साथ रहता था। धनन्जय सम्राट कृष्णदेवराय से शत्रुता करता था। जिस दिन विजयनगर साम्राज्य मे काली माँ पूजा हो रही थी तो धनन्जय के सैनिको ने काली देवी के लिये रखे हुये गहने चोरी कर लिये। कृष्णदेवराय को बहुत क्रोध आया तथा वह युद्ध की तयारी करने लगा। तेनाली रामा, राजगुरु तथाचार्य तथा महामन्त्री तिम्मारसु को युद्ध स्विकार नही था। तेनाली रामा तथा राजगुरु तथाचार्य कृष्णदेवराय को बताये बिना धनन्जय के पास शान्ति प्रताव लेकर गये। परन्तु धनन्जय ने एक प्रताव रखा कि रामा उसे शतरंज के खेल मे प्रास्थ करे। वह शतरन्ज का बहुत अच्छा खिलाड़ी था। पर वह रामा से हार गया तथा आत्मसमर्पण कर दिया।
महीप नारायण सिंह

महीप नारायण सिंह सन १७८१ से १७९४ तक काशी राज्य के नरेश रहे।
महाराजा महीप नारायण सिंह का जन्म 1756 ई. में हुआ था। काशी नरेश चेत सिंह के बनारस छोड़कर ग्वालियर में बस जाने के बाद उनके भानजे उदित नारायण सिंह को 14 सितबंर 1781 को ईस्ट इंडिया कंपनी द्वारा काशी का महाराजा बनाया गया। महीप नारायण सिंह, महराजा बलवंत सिंह की पत्नी महारानी गुलाब कुंवर की बेटी के पुत्र थे, जिनका विवाह दरभंगा जिले के नरहन स्टेट के जमींदार बाबू दुर्गविजय सिंह के साथ हुआ था। ईस्ट इंडिया कंपनी ने महीप नारायण सिंह पर राजकीय कुप्रबंध का आरोप लगाकर 1 लाख रुपये सालाना पेंशन के बदले काशी के चार राजस्व जिलों के प्रशासन को हस्तगत कर लिया। 12 सितंबर 1795 को महाराजा महीप नारायण सिंह के निधन के बाद उनके पुत्र उदित नारायण सिंह काशी के राजा घोषित किए गए।
कसबा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

कसबा उपजिला बांग्लादेश के दक्षिण-पूर्वी भाग में, चट्टग्राम विभाग के ब्राह्मणबाड़िय़ा जिले में स्थित है।
अयन

यह हिन्दू समय मापन इकाई है। यह इकाई मध्यम श्रेणी की है। एक अयन छः मास के बराबर होता है।
देववर्मन

देववर्मन मौर्य राजवंश के एक सम्राट थे। उन्होंने २०६ से १९९ ई॰पू॰ तक शासन किया।
पिथोरा चित्रकला

पिथोरा चित्रकला एक प्रकार की चित्रकला है। मध्य प्रदेश के पिथोरा क्षेत्र मे इस कला का उद्गम स्थल माना जाता है। इस कला के विकास में भील जनजाति के लोगों का योगदान उल्लेखनीय है। इस कला में पारम्परिक रंगों का प्रयोग किया जाता था। प्रायः घरों की दीवारों पर यह चित्रकारी की जाती थी परन्तु अद्यतन समय में यह कागजों, केन्वस, कपड़ों आदि पर की जाने लगी है। यह चित्रकला बड़ोदा से ९० किलोमीटर पर स्थित तेजगढ़ ग्राम (मध्य गुजरात) में रहने वाली राठवा, भील व नायक जनजाति के लोगों द्वारा दीवारों पर बनाई जाती है।
इसके अतिरिक्त बड़ोदा जिले के तेजगढ़ व छोटा नागपुर ताल्लुक के आसपास भी पिथोरा चित्रकला घरों की तीन भीतरी दीवारों में काफी संख्या में वहां रहने वाले जनजातीय लोगों के घरों में देखी जा सकती हैं। पिथोरा चित्रकला का इन जनजातीय लोगों के जीवन में विशेष महत्व है तथा उनका यह मानना है कि इस चित्रकला को घरों की दीवारों पर चित्रित करने से घर में शान्ति, खुशहाली व सौहार्द का विकास होता है।
पिथोरा चित्रकला का चित्रण राठवा जाति के लोग ही सबसे अधिक करते हैं तथा अत्यन्त ही साधारण स्तर के किन्तु धार्मिक लोग होते हैं। इनके लिए पिथोरा बाबा अति विशिष्ठ व पूजनीय होते हैं। इस चित्रकला के चित्रण में ये लोग बहुत धन लगाते हैं तथा जो अपने घर में अधिकाधिक पिथोरा चित्र रखते हैं वे समाज में अति सम्माननीय होते हैं। पिथोरा चित्रकार को लखाड़ा कहा जाता है तथा जो इन चित्रकलाओं का खाता रखते हैं उन्हें झोखरा कहा जाता है। सर्वोच्च पद पर आसीन जो पुजारी धार्मिक अनुष्ठान करवाता है उसे बडवा या अध्यक्ष पुजारी कहते हैं। सामान्यत: लखाड़ा किसान होते हैं। इस् चित्रकला का चित्रण केवल पुरुष ही कर सकते हैं। खातों की देखरेख के अतिरिक्त लखाड़ा सामान्य चित्रण जैसे रंग भरने का कार्य ही पिथोरा चित्रकारों में शामिल होकर कर सकते हैं। वरिष्ठ कलाकारों के मार्गदर्शन में लखाड़ा अच्छे चित्रकार बन जाते हैं। महिलाओं के लिए पिथोरा चित्रण निषेध है।

सामाजिक महत्व

पिथोरा चित्रकला धार्मिक अनुष्ठानों से अधिक प्रभावित रहती है। इस जनजाति के धार्मिक अनुष्ठानों का आयोजन ईश्वर को धन्यवाद स्वरूप् या किसी की इच्छापूर्ति आदि प्रदान करने हेतु किए जाते हैं। इस प्रक्रिया में बडवा या शीर्ष पुजारी को ही बुलाया जाता है जो उनकी समस्याओं का निराकरण इन अनुष्ठानों द्वारा करवाते हैं। यह समस्याएं चाहे किसी पशु-गाय, घोड़ा, हिरण, बैल, हाथी आदि की अप्राकृतिक मृत्यु अथवा घर के बच्चों की बीमारी से सम्बन्धित हो सकती हैं जिसका समाधान बडवा द्वारा दे दिया जाता है व पूजा पाठ व पिथोरा चित्रकला बनाने का परामर्श स्वरूप उन्हें बडवा द्वारा दे दिया जाता है। पिथोरा बाबा की उपस्थिति को ही सबकी समस्याओं का एकमात्र समाधान माना जाता है। पिथोरा चित्रकला सदैव घर के प्रवेश या ओसरी जो कि प्रथम कक्ष के सामने की दीवार या उसकी भीतरी दीवार पर की जाती है। इन दीवारों को विभिन्न आकृतियों द्वारा पूरी तरह चित्रित कर दिया जाता है।
भरतपुरा बर्की पुल

यातायात

गाँव में यातायात के लिए ऑटो, बस और  टमटम से भी सफ़र कर सकते है या खुद की साधन से भी .

शिक्षा

भरतपुरा गाँव में कई स्कूल एवं कॉलेज  है जिसमे बेहतर शिक्षा प्राप्त की जा सकती है , गाँव में स्कूल के नाम बाल पर्तियोगिता निकेतन स्कूल तथा सरकारी स्कूल एवं बंशी धारी हाई स्कूल और कॉलेज की सुविधा उपलब्ध है
सर्वोदय बाल विद्यालय शकरपुर नं० २ (ईश्वर चन्द)

सर्वोदय बाल विद्यालय शकरपुर नं० २ (ईश्वर चन्द) सर्वोदय बाल विद्यालय पटपड़गंज (गेंदालाल दीक्षित) दिल्ली, यह विद्यालय दिल्ली के पूर्वी जिला के मंडल-२ के अन्तर्गत है। विद्यालय का क्रमांक १००२००४ है। के मंडल-२ के अन्तर्गत है। विद्यालय का क्रमांक १००२००४ है। विद्यालय का पूरा पता है- सर्वोदय बाल विद्यालय शकरपुर नं० २ (ईश्वर चन्द), दिल्ली। यह विद्यालय शाम की पाली में लगता है। यहाँ केवल लड़कों को शिक्षा दी जाती है। विद्यालय का दूरभाष है- २२४५८८७०। यह विद्यालय लक्ष्मीनगर निर्वाचन क्षेत्र के अन्तर्गत है। यहाँ का निकटस्थ पुलिस स्टेशन शकरपुर है तथा निकटस्थ अस्पताल- लोकनायक जयप्रकाश अस्पताल, दिल्ली है। इस विद्यालय में नर्सरी कक्षा से बारहवीं तक के विद्यार्थी शिक्षा ग्रहण करते हैं। यहाँ कक्षा ६ से १० तक- गणित, अंग्रेजी, हिंदी / हिन्दी कोर, कला, सामाजिक विज्ञान, प्राकृतिक विज्ञान, संस्कृत विषयों की शिक्षा दी जाती है। कक्षा ११ एवं १२ के लिए- कला संकाय- अर्थशास्त्र, भूगोल, राजनीतिक विज्ञान, अंग्रेजी कोर, हिन्दी इलैक्टिव। कॉमर्स संकाय- गणित, अर्थशास्त्र, लेखा, व्यापार अध्ययन, इनफारमेशन प्रेक्टिस, अंग्रेजी कोर। विद्यालय के भवन का विवरण इस प्रकार है- पक्के कक्ष- ०, अर्ध पक्के- कक्ष ३६, टिनशेड - ०, पोर्टा केबिन कक्ष- 0 विद्यालय में खेल के मैदान का क्षेत्र- २५०० वर्ग मीटर तथा गार्डन क्षेत्र- १००० वर्ग मीटर है। इस विद्यालय में इस समय ४६ शिक्षक कार्यरत हैं।
द्रव्य (जैन दर्शन)

अजीव

पुद्ग़ल, धर्म, अधर्म, आकाश, काल यह पाँच द्रव्य अजीव है।

पुद्गलास्तिकाय

पुद्ग़ल शब्द दो शब्दों के मेल से बना हैं: पुद् यानि की एकीकरण और गल यानि की विभाजन। जिसका निरंतर एकीकरण और विभाजन होता हैं उससे पुद्ग़ल कहते हैं।

धर्मास्तिकाय

जीव एवं पुदगल के गमन में अर्थात् एक स्थान से दूसरे स्थान पर जाने में सहायक होता है।

धर्मास्तिअधर्मास्तिकाय

गमन करते हुए जीव एवं पुदगल द्रव्य को रुकने में सहायता प्रदान करता है।

आकाश

आकाश बाक़ी द्रव्यों को स्थान देता है। 

काल

काल द्रव्य जीव व पुदगल के परिणमन अर्थात् पर्याय परिवर्तन में सहायक होता है।
बॉम्बे टॉकीज़ (फ़िल्म)

पटकथा

चूँकि फ़िल्म चार भिन्न निर्देशकों द्वारा चार भिन्न भागों में निर्मित की गयी है आपस में एक दूसरे से जुदा हैं। ये भाग निम्न प्रकार हैं: